kardosdrur/scandi-wiki huggingface dataset:
BNP Paribas Open 2015

BNP Paribas Open 2015 var en tennisturnering, der blev spillet udendørs på hardcourt-baner af typen Plexipave i Indian Wells Tennis Garden i Indian Wells, California, USA i perioden 9. - 22. marts 2015. Det var den 42. udgave af Indian Wells Masters.

Det var sæsonens første ATP World Tour Masters 1000-turnering på mændenes ATP World Tour 2015 og den første WTA Premier Mandatory-turnering på kvindernes WTA Tour 2015.

Herresingletitlen blev vundet af Novak Djokovic, som i finalen besejrede Roger Federer med 6–3, 6–7, 6–2. Dermed tangerede Novak Djokovic Federers rekord på fire herresingletitler i Indian Wells, og han nåede samtidig op på 50 vundne titler som den blot 12. spiller i den åbne æra.

Damesingletitlen gik til Simona Halep, der vandt 2–6, 7–5, 6–4 over Jelena Janković i finalen. Sejren var rumænerens indtil da største i karrieren, idet hun ikke tidligere havde vundet en WTA Premier Mandatory-turnering.

Herredoubleturneringen blev vundet af Vasek Pospisil og Jack Sock, der besejrede Simone Bolelli og Fabio Fognini med 6−4, 6−7, [10−7] i finalen. Den canadisk-amerikanske duo sikrede sig dermed den første titel på Masters 1000-niveau og den tredje ATP-titel i alt som par. For begge spillere var det den fjerde ATP-titel i double.

Martina Hingis og Sania Mirza vandt damedoubletitlen, idet det schweizisk-indiske par i deres første turnering som makkere i finalen besejrede russerne Jekaterina Makarova og Jelena Vesnina med 6−3, 6−4.

Præmier 

Den samlede præmiesum for BNP Paribas Open 2015 androg US$ 10.762.470 ekskl. per diem.

Resultater

Herresingle 

I hovedturneringen deltog 96 spillere, hvoraf 78 havde kvalificeret sig til turneringen i kraft af deres verdensranglisteplacering, fem spillere havde modtaget et wildcard, 12 spillere havde spillet sig igennem kvalifikationsturneringen, mens den sidste spiller var lucky loser.

Ottendedelsfinaler, kvartfinaler, semfifinaler og finale

Første, anden og tredje runde

Damesingle 

I hovedturneringen deltog 96 spillere, hvoraf 78 havde kvalificeret sig til turneringen i kraft af deres verdensranglisteplacering, otte spillere havde modtaget et wildcard, mens de sidste 12 spillere havde spillet sig igennem kvalifikationsturneringen.

Ottendedelsfinaler, kvartfinaler, semfifinaler og finale

Første, anden og tredje runde

Herredouble

Damedouble

Eksterne henvisninger 
 BNP Paribas Open
 ATP World Tour - ATP World Tour Masters 1000 Indian Wells 2015 
 WTA Tour - BNP Paribas Open 2015

Noter 

Indian Wells Masters
WTA Tour 2015
ATP World Tour 2015
Virgin Suicide

Virgin Suicide er et københavnsk britpopband, der blev etableret i 2012. Det består af Martin Grønne (forsanger), Terkel Atsushi Røjle (lead guitar), Kristian Schøtt Kyvsgaard, Simon Thoft Jensen og Jeppe Østergaard.

Grønne havde tidligere spillet sammen med Kristian Bønløkke, der var med til at stifte gruppen. Bønløkke bragte Grønne og Røjle sammen, hvor de mødtes på Café Louise en tidlig morgenstund. De dannede kort efter gruppen. 

I 2012 udgav de EP'en Virgin Suicide, hvorfra sangen "Killing Everyone That You Know" blev et moderat hit.

Gruppens selvbetitlede debutalbum udkom den 18. maj 2015, og blev godt modtaget af anmelderne. I sensommeren 2015 forlod Bønløkke gruppen.

I 2017 udkom opfølgeren, Forever Trouble, som ligeledes fik gode anmeldelser.

Medlemmer 
 Martin Grønne - forsanger
 Terkel Atsushi Røjle - lead guitar
 Kristian Schøtt Kyvsgaard - 
 Simon Thoft Jensen -

Tidligere medlemmer 
 Kristian Bønløkke (2012-2015) - keyboard

Diskografi 
 2012 Virgin Suicide (EP)
 2015 Virgin Suicide
 2017 Forever Trouble

Referencer

Eksterne henvisninger 
 Virgin Suicide på Discogs

Popgrupper fra Danmark
Musikgrupper fra 2000
Virgin Suicide (album)

Virgin Suicide er selvbetitlede debutalbum fra det danske britpopband Virgin Suicide. Det blev udgivet den 18. maj 2015. Det blev produceret af Lars Vognstrup fra Lars & The Hands Of Light og havde Sune Wagner fra The Raveonettes som co-producer. 

Albummet blev godt modtaget af anmelderne. GAFFA skrev at det var "en flot og stilsikker debut" og kvitterede med fire stjerner ud af seks mulige. Politikens anmelder kaldet musikken for "Melodisk smittende guitarpop" og gav fire ud af seks hjerter.

Spor 
 "Sedate Me" - 3:28
 "2nd Wave" - 3:07
 "There Is A Glace Over My Eyes" - 3:38
 "However You Want Me" - 3:33
 "My Girl" - 3:16
 "The Thrill" - 3:21
 "It's Never Gonna Be The Same" - 4:26
 "Virgin Suicide" - 3:44
 "Marble Sky" - 4:10

Referencer

Eksterne henvisninger 
Virgin Suicide på Discogs

Popalbum fra Danmark
Debutalbum fra 2015
Debutalbum fra Danmark
Hvaløgler

Hvaløgler (ichthyosaurer, fiskeøgler eller iktyosaurer) er en gruppe uddøde euryapside havkrybdyr, der tilhørte ordenen Ichthyosauria. Hvaløglerne var langstrakte og hydrodynamiske og havde samme kropsform som de fleste hajer og delfiner.

De havde store øjne og lange, smalle kæber tæt besat med spidse tænder. De levede primært af fisk og ammonitter. Hovedet var stort i forhold til kroppen med lange og kraftige kæber. Ophthalmosaurus''' øjne havde en diameter på 22 cm.

Fossiler fundet i skifer fra Württemberg viser, at de fødte levende unger. Cymbospondylus'' var en af de ældste fossiler af hvaløgler fra Mellem Trias fra cirka 246 millioner år siden , og da var der allerede en stor diversitet, så de er formentligt opstået langt tidligere. De uddøde for cirka 93 millioner år siden som følge af klimaforandringer længe før K/T-grænsen, hvor 76 % af arterne og de andre store havkrybdyr, uddøde.

Kilder 

Uddøde dyr
Havkrybdyr
Vladivostok Internationale Lufthavn

Vladivostok Internationale Lufthavn (, )  er en international lufthavn beliggende i Artjom, Primorskij kraj i Rusland omtrent en times kørsel (44 km) nord for centrum af byen Vladivostok. Lufthavnen var tidligere kendt som "Knevitji Lufthavn", opkaldt efter landsbyen Knevitji.

Noter

Eksterne henvisninger 

Lufthavne i Rusland
Bygninger, konstruktioner og anlæg i Primorskij kraj
Etableret i 1932
Lufthavne i Sovjetunionen
Aurdalsfjorden (Sør-Aurdal)

For indsøen i Nord-Aurdal med samme navn, se Aurdalsfjorden (Nord-Aurdal).
Aurdalsfjorden er den nederste sø i en række vande i Vassfaret på grænsen mellem Sør-Aurdal kommune i Innlandet fylke og Flå kommune i Viken fylke. Søen ligger centralt i Vassfaret og Vidalen landskabsværnområde.

Referanser 

Søer i Viken
Søer i Innlandet
Höllviken

Höllviken (, historisk Høllen) er et byområde i Vellinge kommun i Skåne. Området ligger øst for Falsterbokanalen på Falsterbo-halvøen og har godt 10.000 indbyggere. Höllviken er således det byområde i kommunen, der har flest indbyggere.

Eksterne henvisninger 

Skåne
Krüzen

Krüzen er en kommune i det nordlige Tyskland, beliggende i Amt Lütau i den sydøstlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Krüzen ligger cirka tre kilometer nord for floden Elben, og Lauenburg.

Eksterne kilder/henvisninger 

 
 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Shirley Chisholm

Shirley Anita St. Hill Chisholm (30. november 1924 i Brooklyn - 1. januar 2005 i Daytona Beach) var en amerikansk demokratisk politiker.


Baggrund og erhvervsmæssig karriere 
Chisholm var af guyansk afstamning, og blev født i Brooklyn i 1924 som datter af et immigrantpar. Hendes far, Charles Christopher St. Hill, var født i daværende Britisk Guyana, mens Shirleys mor var født på Barbados. Da Shirley var 3 år gammel blev hun sendt til mormoren Ruby Seale i Christ Church på Barbados, hvor hun boede til hun var omtrent 7 år. Chisholm mente senere at tiden hos mormoren var meget vigtig, eftersom hun mente den grunduddannelse hun fik efter britisk mønster, var et godt grundlag for gode læse- og skrivefærdigheder. Chisholm tog senere uddannelse ved Brooklyn College og Columbia University, og arbejdede som børnehaveklasselærer 1946–1964.

Efter at have trukket sig tilbage fra Kongressen i 1983, arbejdede Chisholm i fire år som forelæser på en højskole for kvinder, Mount Holyoke College. Hun var også i rampelyset som taler flere gange. Hun trak sig tilbage til Florida, hvor hun døde i januar 2005, 80 år gammel.

Politisk arbejde 
Chisholm var valgt ind i New Yorks delstatsforsamling 1965–1968. I 1969 blev hun valgt ind i den nationale Kongres som repræsentant fra New Yorks 12. distrikt. Hun blev da den første afroamerikanske kvinde som blev valgt ind i Kongressen.

Hun fik 121 landsmødedelegaters stemmer i den første afstemning om hvem der skulle blive Det demokratiske partis præsidentkandidat ved præsidentvalget 1972, men tabte til slut til George McGovern. Hun fik støtte fra blandt andre Hubert Humphreys fristilte delegater. Under valgkampen overlevede Chisholm hele tre attentatforsøg.

Chisholm kæmpede for øget ligestilling, lige rettigheder på tværs af hudfarve, mindstelønsordning, øgede bevillinger til eksempelvis socialtjenester og uddannelse (og mindre til forsvar). Chisholm søgte ikke genvalg i 1982, og trådte dermed ud af Kongressen i 1983.

I 1993 blev hun stemt ind i National Women's Hall of Fame.

Bibliografi 
 1970 – Unbought and Unbossed. Boston: Houghton Mifflin Harcourt.
 1973 – The Good Fight. New York: HarperCollins Publishers.

Referencer

Eksterne henvisninger 
 Shirley Chisholms biografi i Biographical Directory of the United States Congress

Medlemmer af Repræsentanternes Hus i USA
Personer fra New York City
Kvindernes æresgalleri i USA
Pædagoger fra USA
Ben Mankiewicz

Benjamin Fredrick "Ben" Mankiewicz (født 25. marts 1967) er amerikansk radiovært og filmkritiker. Ben Mankiewicz er weekend vært ved Turner Classic Movies og medstifter af The Young Turks(TYT).

Eksterne henvisninger 
 

Radioværter fra USA
Flommens naturreservat

Flommen er et naturreservat Falsterbo-halvøen, vest for Skanör og Falsterbo i Skåne, Sverige. Det er 865 hektar stort, hvoraf 560 hektar af lavvandede havområder. Reservatet er specielt på grund af de grunde vige og laguner som findes der, de plejer at kaldes "flommar", og har deres eneste forekomst i Sverige her.  Området huser to golfbaner, tilhørende Falsterbo GK henholdsvis Flommens GK.

I markene vokser blandt andet strand-siv, blå iris (Iris spuria), strandmandstro , smalbladet hareøre og kær-svinemælk, og almindelig fugle er dværgterne, hvidbrystet præstekrave og klyde . Også Strandtudse, grønbroget tudse og markfirbenet forekommer der. Området er et populært  badested.

Eksterne kilder og henvisninger
Information från kommunen 
Flommen, Länsstyrelsen i Skåne län

Naturreservater i Skåne
Skånes geografi
Goliathejre

Goliathejre (Ardea goliath) er en fugleart, der lever i det subsahariske Afrika.

Eksterne henvisninger 
  Netfugl.dk 
 Avibase - the world bird database

Hejrer
Afrikas fugle
Stor blåhejre

Stor blåhejre () er en fugleart, der lever i Nordamerika.

Noter 
 Netfugl.dk 
 Avibase - the world bird database

Hejrer
Nordamerikas fugle
Cocoihejre

Cocoihejre () er en fugleart, der lever i Sydamerika.

Noter 
 Avibase - the world bird database

Eksterne henvisninger 

Sydamerikas fugle
Hejrer
Hvidhalset hejre

Hvidhalset hejre () er en fugleart, der lever i Australien.

Eksterne henvisninger 

 Avibase - the world bird database

Hejrer
Fugle fra Australien
Askegrå hejre

Askegrå hejre () er en fugleart, der lever på Madagaskar.

Noter 
 Avibase - the world bird database

Eksterne henvisninger 

Madagaskars fugle
Hejrer
Sorthovedet hejre

Sorthovedet hejre () er en fugleart, der lever i det subsahariske Afrika.

Noter 
 Avibase - the world bird database

Eksterne henvisninger 

Afrikas fugle
Hejrer
Akersbanerne

A/S Akersbanerne var et norsk offentligt ejet selskab, der drev sporveje og forstadsbaner i det nu forsvundne Aker herred omkring Oslo. Selskabet blev etableret i 1917 og åbnede forstadssporvejen Østensjøbanen i 1926. I 1933 overtog selskabet aktiemajoriteten i Holmenkolbanen, der ejede Holmenkollbanen, Sognsvannsbanen og Røabanen. Akersbanerne fusionerede med Oslo Sporveier i 1949, efter at Aker var blevet lagt sammen med Oslo.

Historie 
Selskabet blev grundlagt 7. juni 1917 for at koordinere byggeriet af nye forstadssporveje fra Oslo til de nye forstæder i Aker. Selskabet planlagde at bygge flere linjer i forlængelse af byens sporveje og at lægge dem i eget areal. Det projekt var Østensjøbanen, hvor byggeriet startede i 1922 med efterfølgende åbning fra Vålerenga til Bryn 18. december 1923 og videre til Oppsal 10. januar 1926. De første tre år blev de 1,5 km til Bryn trafikeret af sporvogne fra Kristiania Sporveisselskab. Men efter åbningen af hele banen kunne der ikke opnås en aftale med dets aftager, Oslo Sporveier, så det kom til at vare til 1937, før Akersbanerne kunne køre med sporvogne ind til centrum.

I den modsatte ende af byen begyndte selskabet byggeriet af Sognsvannsbanen i 1924, og i 1924 købte det Røabanen af A/S Holmenkolbanen. I 1928 blev Røabanen og Holmenkollbanen forlænget fra Majorstuen gennem den nye Fellestunnelen til Nationaltheatret. Bygherren A/S Holmenkolbanen havde imidlertid oparbejdet så meget gæld ved byggeriet, at man for at redde selskabet valgte at indskyde Sognsvannsbanen og Røabanen i A/S Holmenkolbanen, som så Akersbanerne så til gengæld fik aktiemajoriteten i. Fra 4. januar 1937 overtog Bærumsbanen sporvognsdriften på Østensjøbanen, om end Akersbanerne fortsatte som ejer af banen.

1. januar 1948 blev Oslo og Aker lagt sammen, og 31. maj 1949 blev Akersbanerne fusioneret med Oslo Sporveier under sidstnævntes navn.

Noter 

Etableret i 1917
Ophørt i 1949
Jernbaneselskaber i Norge
T-banen i Oslo
Bøler Station

Bøler Station (Bøler stasjon) er en metrostation på Østensjøbanen på T-banen i Oslo. Stationen betjener satellitbyen Bøler sydøst for Oslo.

Historie 
Stationen åbnede 20. juli 1958, da Østensjøbanen, der dengang var sporvej, blev forlænget hertil fra Oppsal. Sporvognene endte i en vendesløjfe med af- og påstigning på den side, der vendte mod nuværende General Ruges vei eller Ytre Ringvei. Ved den sydlige ende af den nuværende T-baneperron for tog mod centrum står der stadig et rødmalet hus, der i sin tid fungerede som stationsbygning med kiosk på sydsiden og opholdsrum for vognstyrere og konduktører i resten af bygningen. Mens bygningen var i brug, var den malet blå med hvide vinduesrammer. 

I 1967 blev Østensjøbanen ombygget til T-bane og forlænget videre til Skullerud. I den forbindelse blev stationsrådet hegnet ind, kiosken nedlagt, vendesløjfen fjernet og den nedre del af Guristuveien, mod krydset Eterveien (eller den nyligt anlagte General Ruges vei) og Bølerlia, lukket.

Inde på det gamle sløjfeområdet står den første Don Quixote-skulptur, der blev flytter dertil fra området, hvor Bøler bad kom. Senere fik Bøler-kunstneren Fritz Røed til opgave at lave en ny Don Quixote-skulptur, der står oppe ved Bøler Senter. Under broen opsattes i 1973 udsmykningen "Gjenspeilng" af Bøler-kunstneren Irma Salo Jæger. Almindeligt hærværk og mangel på vedligeholdelse medførte imidlertid, at værket blev demonteret og fjernet i 1990.

Fra 7. april 2015 til 10. januar 2016 var stationen lukket, mens den blev opgraderet til metrostandard. I den forbindelse fik den en fuldstændig overhaling med universel standard, LED-belysning, seks adgangsveje og tydelig skiltning.

Eksterne henvisninger 

T-banestationer i Oslo
Etableret i 1958
Ulsrud Station

Ulsrud Station (Ulsrud stasjon) er en metrostation på Østensjøbanen på T-banen i Oslo. Stationen ligger i kvarteret i kvarteret Ulsrud mellem Bøler og Oppsal.

I begyndelse af 1980’erne blev stationsbygningens ventesal udsmykket med et keramikrelief af Bøler-kunstneren Fritz Røed. Efter at stationen blev ubemandet, blev den benyttet som køreskole og nu som teknikerrum.

Stationen var lukket fra 7. april 2015 til 10. januar 2016 for opgradering til metrostandard med universel udformning og LED-belysning.

Eksterne henvisninger 

T-banestationer i Oslo
Etableret i 1967
Oppsal Station

Oppsal Station (Oppsal stasjon) er en metrostation på Østensjøbanen på T-banen i Oslo.

Fra 1926 gik der sporvogn fra Vålerenga til Oppsal, der var endestation, indtil banen blev forlænget til Bøler i 1958. På den vestlige side lå der en vendesløjfe, der først blev fjernet, da sporvejen blev omdannet til T-bane i 1967.

I 2015 blev stationen ombygget til metrostandard med genåbning 10. januar 2016. I den forbindelse blev der etableret LED-belysning, læskure, cykelparkering og sti til Oppsal Alders og Sykehjem.

Eksterne henvisninger 

T-banestationer i Oslo
Etableret i 1967
Agamihejre

Agamihejre () er en fugleart, der lever i Mellemamerika og Amazonas.

Noter 
 Avibase - the world bird database

Eksterne henvisninger 

Hejrer
Jákup Joensen

Jákup Joensen (født 21. september 1929 i Sumba, død 8. januar 2016 i Vágur), også kaldt Jákup í Lopra, var en færøsk forretningsmand og politiker (SB).

Han voksede op i Sumba på Suðuroy som søn af fisker Poul Sofus Joensen og husmor Paula Sofie Joensen. Han tog studentereksamen fra 1950, skippereksamen 1953 samt styrmands- og skibsførereksamen i 1956.

En stor del af sit liv tilbragte Joensen som skipper og skibsreder i Lopra. Til rederiet hørte flere trawlere, som havde det til fælles at navnene sluttede på «borg». Skibene var bygget i Sunnmøre og i Færøerne. Joensen fik bygget sin første trawler, «Akraborg», i Sunnmøre i 1961. 1977 gik han sammen med flere andre redere om at bygge fiskemodtagerskibet Polarfrost i Vágur. 1985 købte han Hotel Føroyar i Tórshavn. Trawlerne, fiskemodtagerskibet og hotellet blev solgt under Finanskrisen på Færøerne 1989–1995 tidlig i 1990-årene, hvor Joensen tabte store værdier. Blandt Joensens seneste foretagender var Kirvi i Lopra, som sælger kildevand fra Suðuroy i store plastbeholdere og senere også i halvliter plastflasker. Foretagenet blev etableret i 2010 og blev solgt til nye ejere i 2012. Det fik navn efter det 236 meter høje fjeld Kirvi ved Lopra.

Joensen var medlem af kommunebestyrelsen i Sumba i nogle år, senere blev han valgt til Lagtinget for Suðuroy fra 1994 til 1998. De seneste år af sit liv boede han på plejehjemmet Hamragarður i Vágur.

Lagtingsmedlemmer fra Færøerne
Kommunalbestyrelsesmedlemmer fra Færøerne
Politikere fra Sambandsflokkurin
Søfolk fra Færøerne
Erhvervsfolk fra Færøerne
Skibsredere fra Færøerne
Personer fra Suderø
Hjularöd slot

Hjularöd slot er et svensk slot i Harlösa sogn i Eslöv kommune i Skåne. 

Slottet omtales første gang i 1391, men det nuværende slot blev opført i 1894-1897 af kammerherre Hans Gustaf Toll. Forbillederne for slottet kom fra den franske middelalder, specielt Château de Pierrefonds, som på det tidspunkt nyligt var blevet renoveret under stor opmærksomhed. Det nye slot blev tegnet af arkitekterne Isak Gustaf Clason og Lars Israel Wahlmann.

Udendørsscener fra den svenske tv-julekalender Mysteriet på Greveholm fra 1996 blev indspillet i Hjularöds borggård lige som opfølgeren Mysteriet på Greveholm – Grevens återkomst fra 2012.

Slottet ejes af familien Bergengren og er ikke offentlig tilgængeligt.

Galleri

Noter

Kilder og eksterne henvisninger 
 Officiel hjemmeside
 Hjularöds slott  på Eslövs kommuns hjemmeside

Slotte i Skåne
Kastberga slot

Kastberga slot er et svensk slot i landsbyen af samme navn i Eslöv kommune, Skåne. 

Slottet ligger lige nord for Eslöv og blev opført af Fabian Gustaf Wrede, da Ellinge slot blev delt ved Carl Fredrik Dyckers død i 1889. Katarina Crafoord, datter af Holger Crafoord, som grundlagde medicinalfirmaet Gambro, opbyggede under sin tid på slottet et omfattende antikvariat på slottet.

Ejere 
 1889-1912: Friherre Fabian Gustaf Wrede
 1912-1925: Friherre Axel Carl Wrede
 1925-1935: Kaptajn P.G. Sjövall
 Niels-Erik Axelsson
 Lennart Olsson
 1978-1985: J. Michael Odqvist
 1985-2007: Katarina Crafoord
 2007- : Thomas Høiland (dansk auktionsdirektør)

Slotte i Skåne
TyvenKokkenHansKoneOgHendesElsker

TyvenKokkenHansKoneOgHendesElsker var en dansk restaurant, beliggende på Magstræde i Indre By i København. Den var i 2004 tildelt én stjerne i Michelinguiden. Den eksisterede fra 1999 til 2007.

Historie 
Restauranten åbnede på adressen Magstræde 16 i 1999, og den blev opkaldt efter Peter Greenaways britiske dramafilm Tyven, kokken, hans kone og hendes elsker (originaltitel: The Cook, the Thief, His Wife & Her Lover). Ejerne var kokken Claus Jørgensen og tjeneren Anders Selmer. I 2001 søgte Claus Jørgensen nye udfordringer på Helenekilde Badehotel og nye unge kokke kokke kom til restauranten. I 2004 modtog restauranten én michelinstjerne, som inspektørerne fra Michelin dog ikke fornyede året efter. På det tidspunkt serverede TyvenKokkenHansKoneOgHendesElsker kun én menu og én vinmenu, hvilket man gik væk fra i 2005, og fik á la carte på menukortet.

I starten af 2007 var der kun Mads Rudolf tilbage fra den oprindelige ejerkreds, og han valgte i marts 2007 at lukke restauranten, og lokalerne blev overtaget af Kasper Rune Sørensen, som i september samme år åbnede Restaurant Nouveau på stedet.

Referencer 

Værtshuse og spisesteder i København
Tidligere danske restauranter med Michelin-stjerne
Danske virksomheder etableret i 1999
Ophørt i 2007
Indre By (København)
Kronovall slot

Kronavall slot er et svensk slot i Fågeltofta sogn i Tomelilla kommune i Skåne. Det ligger mellem Tomelilla og Brösarp på Österlen.

Hovedbygningen har to beboelser og er opført i 1760. Den blev ombygget i 1890'erne til et slot i fransk barokstil med fløje, der har tårne, efter tegninger af Isak Gustaf Clason. Slottet ligger på en lille ø omgivet af en voldgrav.

Historie 
Da Skåne blev svensk, blev Kronavall i 1668 solgt til generalguvernøren i Skåne, friherre Gustaf Persson Banér. Det gik tilbage til kronen i 1692, men blev i 1709 givet tilbage til Banérs datter, Ebba, som dog snart solgte det. Fra slutningen af det 19. århundrede og frem til 1991 tilhørte slottet en gren af greveslægten Sparre. På det tidspunkt tilfaldt det via en donation fra ejerslægten en stiftelse med tilknytning til Riddarhuset. Denne stiftelse er i dag ejer af Kronavall og forvalter slottet og dets tilhørende jord på cirka 1500 hektar. Slottet blev i 1996 udlejet til familien Åkesson, men familien Sparre bebor fortsat en del af slottet.

Slottets nuværende anvendelse 
Åkesson vin AB har lavet Kronavall til Sveriges (pr. 2014) eneste vinslot. Otte meter under jordoverfladen er der i kælderen oplagret titusindvis af flasker svensk mousserende vin. Desuden er der hotelvirksomhed med konferencefaciliteter, restaurant samt vincafé med udeservering.

Ejere af Kronavall 

 Anders Sinclair
 Falck Lykke 
 1658-1668 Dorte Rosenkrantz
 1668-1692 Gustaf Banér
 1692-1709 Kronen
 1709-1718 Ebba Banér
 1718-1738 Peter Malmberg 
 1738-1744 Per Palmcreutz
 1744-1754 Christina Frisenheim 
 1754-1764 Per Palmcreutz
 1764-1769 Christina Palmcreutz 
 1769-1818 Beata Elisabeth von Essen af Zellie
 1818-1875 Axel Hugo Raoul Hamilton 
 1875-1929 Alexandrine Anna Maria Hamilton gift med Carl Gustaf Sparre
 1929- Eskil Sigge Leon Sparre af Sövdeborg
 Erik Carl Johan Sparre af Sövdeborg

Galleri

Kilder og eksterne henvisninger 

 Officiel hjemmeside
 
 Slottsguiden.info: Kronovall, hentet 6. juli 2016, 

Slotte i Skåne
Skanör-Höll

Skanör-Höll er et strandområde og naturreservat lige øst for Skanör og er Falsterbonæssets ældste fiskerleje. Pladsen var frem til slutningen af 1970'erne ladeplads. I dag findes i stedet stalde og en stor motocrossbane samt en sommerbebyggelse med landingsbroer. Området har givet navn til bugten Höllviken, som igen senere har givet navn til den yngre by Höllviken.

Eksterne kilder og henvisninger 
 Vellinge kommun: Om Skanör Höll 
 Skanör - Höllviken, Länsstyrelsen i Skåne län

Naturreservater i Skåne
Skånes geografi